Coba ceritain soal Senarai lukisan termahal dalam bahasa melayu

Berikut adalah senarai harga termahal yang telah dibayar untuk sesebuah lukisan. Lukisan-lukisan yang sangat bernilai, biasanya tidak dijual di lelongan awam.

Lukisan-lukisan paling terkenal di dunia, terutamanya yang dilukis sebelum tahun 1800, umumnya dimiliki oleh muzium, yang mana amat jarang menjualnya, dan oleh itu, harganya adalah tak ternilai. Guinness World Records telah menyenaraikan lukisan Mona Lisa sebagai sebuah lukisan yang memiliki nilai insurans tertinggi dalam sejarah. Ia telah dinilai pada AS$100 juta pada 14 Disember, 1962, sebelum lukisan dipamerkan ke seluruh Amerika Syarikat untuk beberapa bulan. Walau bagaimanapun, Louvre memutuskan untuk mempertingkat langkah-langkah keselamatan ke atas lukisan ini dan bukannya membayar premium insurans. Mengambil kira faktor inflasi, nilai pada tahun 1962 mungkin bernilai kira-kira AS$670 juta pada tahun 2006.

Senarai harga tertinggi yang dibayar semasa lelongan atau jualan persendirian (inflasi diselaraskan)

Senarai berikut disusun berdasarkan indeks harga pengguna (dihitamkan) di dalam nilai Dolar Amerika Syarikat pada tahun 2008. Mulanya, harga akan ditukar berdasarkan nilai kadar pertukaran matawang semasa penjualan lukisan dilakukan. Pelarasan inflasi mungkin berubah kerana kadar inflasi semasa selalu dinilai semula. Senarai di dalam nilai matawang lain mungkin sedikit berbeza disebabkan perbezaan kecil nilai turun-naik kadar tukaran matawang. Lukisan-lukisan hanya disenaraikan sekali sahaja, iaitu harga tertinggi yang dijual.